# Star Trek III: The Search for Spock

Star Trek III: The Search for Spock (euskaraz Star Trek III: Spock Bilatuz) 1984ko Leonard Nimoy estatubatuar zinema zuzendari eta aktoreak zuzendu eta antzeztutako zientzia-fikziozko filma bat da. Leonard Nimoy, William Shatner, DeForest Kelley, James Doohan, George Takei, Walter Koenig, Nichelle Nichols, Christopher Lloyd, Merritt Butrick, Robin Curtis, Judith Anderson, Miguel Ferrer, Mark Lenard, Phil Morris, Scott McGinnis, Robert Hooks eta James Sikking aktoreek antzeztu zuten.
Gene Roddenberry gidoigile eta ekoizlearen Star Trek telesaila ospetsuan oinarritutako film saileko bigarren filma izan zen, Star Trek: The Motion Picture (1979) eta Star Trek II: The Wrath of Khan (1982) filmeen jarraipena da, ondoren jarraipen ugari izan zituen: Star Trek IV: The Voyage Home (1986), Star Trek V: The Final Frontier (1989), Star Trek VI: The Undiscovered Country (1991), Star Trek: Generations (1994), Star Trek: First Contact (1996), Star Trek: Insurrection (1998), Star Trek: Nemesis (2002), Star Trek (2009), Star Trek Into Darkness (2013) eta Star Trek Beyond (2016).

## Argumentua

Oharra: Atal honek istorio osoa edo amaiera argitzen du.
2285. urtea. Aurreko Star Trek II: Khanen Haserrea filmean Spocken (Leonard Nimoy) heriotza jazo ondoren, Leonard McCoy medikuak (DeForest Kelley) loarekin arazoak izan eta hari buruzko ametsak izango ditu. James Kirk almiranteak (William Shatner) Genesis Gailuaren ondorioz sortutako Genesis planetara ez hulbiltzeko aginduei muzin egin eta azken borrokan jasandako kalteen ondorioz zerbitzutik kanpo zegoen USS Enterprise espaziontzi ohostuko du. Bere betiko ofizial eta eskifaiarekin batera aipatutako planetara zuzenduko dira, baina klingondarrekin borroka bat izan, esp espaziontzia ezgaitua gelditu eta bere seme David Marcus (Merritt Butrick) klingondarren esku hil ondoren, USS Enterprise espaziontzia suntsitzea beste irtenbiderik ez du izango, honela etsi-etsian bere etsaiekiko abantaila lortu asmoz. Ondoren, jada Genesis planetan, Kirk eta bere adiskide leialek oroimenik gabeko Spock gazte bat topatuko dute, eta planetaren egoera desorekatu eta nahasiak beregan eragingo balu bezala, arin-arin zahartuz doa. Kirkek Kruge komandantea (Christopher Lloyd) garaitu ondorn planetaren suntsiketatik bizirik ateratzea lortuko dute, klingondarren espaziontzian Spock bere jaioterria den Vulkano planetara eramanez. Bertan, El Fal Tor Pan izeneko vulkaniar erritual konplexu eta guztiz arriskutsu baten bidez McCoyren gogoan zetzan oroimenak Spockek berrskuratzea lortuko dute. Orain betiko adiskedeak Vulkanon berrelkartu, Lurrera itzultzean lurtar agintariei euren desobedientzia eta ekintzengatik erantzuteko prestatuko dira.

## Aktoreak

* William Shatner: James Tiberius Kirk, USS Enterprise espaziontziko almirantea
* Leonard Nimoy: Spock kapitaina
* DeForest Kelley: Leonard McCoy medikua
* James Doohan: Montgomery Scott
* Walter Koenig: Pavel Chekov
* George Takei: Hikaru Sulu
* Nichelle Nichols: Nyota Uhura
* Christopher Lloyd: Kruge komandantea
* Robin Curtis: Saavik tenientea
* Merritt Butrick: David Marcus medikua
* Judith Anderson: T'Lar, vulkaniar emakume apaiz nagusia
* Mark Lenard: Sarek
* Miguel Ferrer: USS Excelsior (NCC-2000) espaziontziko lehen ofiziala

## Saila

* Star Trek: The Motion Picture (1979)
* Star Trek II: The Wrath of Khan (1982)
* Star Trek IV: The Voyage Home (1986)
* Star Trek V: The Final Frontier (1989)
* Star Trek VI: The Undiscovered Country (1991)
* Star Trek: Generations (1994)
* Star Trek: First Contact (1996)
* Star Trek: Insurrection (1998)
* Star Trek: Nemesis (2002)
* Star Trek (2009)
* Star Trek Into Darkness (2013)
* Star Trek Beyond (2016)

## Kanpo estekak

* Star Trek III: The Search for Spock filmaren trailer edo iragarkia ikusgai. Youtube.com (Ingelesez)
* Star Trek III: The Search for Spock filmaren fitxa Startk.com webgunean (Ingelesez)
* Star Trek III: The Search for Spock filmaren IMDBko fitxa irakurgai (Ingelesez)
* Datuak: Q221305